da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nb da da nb da da da da da da da da da da en da et et da tr de de da da nb da da da da da da da da da da da en da da da da da da da da en da da sv da da fr en da de fr da de da da de nl da da da en da da da da da fr ceb en nl ceb fr de da da
Sådan laver du en bamsestol | ISABELLAS
DIY: Fra gammel lænestol til blød bamsestol
af Kristina Svejstrup Pedersen 7.02.2022
Det bløde bamsestof trender i både tøj og indretning, og er du også vild med den vamsede stil, kan du nemt få den i din egen bolig. Se, hvordan du laver din egen bamsestol med guiden her.
Du har måske set det bløde, vamsede bamsestof indtage både møbel og tøjforretninger, men du behøver slet ikke gå på shopping for at få looket.
DIY: En bænk af flettet kernelæder
Du kan nemlig selv skabe vinterens hyggeligste plads til afslapning og fordybelse. Det kræver kun en gammel stol, et par meter bamsestof og nogle timer med saks og lim at få din egen bløde og lune lænestol.
Måske har du en gammel stol stående, som du kan upcycle med det nye stof. Hvis ikke, kan du gå på loppejagt efter en billig lænestol til DIY-projektet. Få den fulde guide til at lave din egen bamsestol herunder.
DIY-guide: Sådan laver du din egen bamsestol
Er der huller i det oprindelige betræk på din lænestol, er det en god idé at tage det af. Brug det gamle betræk som skabelon til det nye. Husk at lime pladevat på stolen med spraylim, inden du limer det nye stof på.
Det skal du bruge til at lave en bamsestol:
Ca. 2 x 1,5 m teddy bear strikstof
Sådan laver du en bamsestol:
Trin 1: Se din lænestols nuværende betræk efter for huller. Hvis stoffet ikke er beskadiget, kan du godt montere det nye stof oven på det gamle stof. Mål stolens forskellige stoffelter op. På denne stol er der f.eks. seks felter:
Et rygstykke på 80 x 53 cm
Et forstykke på 99 x 64 cm
Et sædestykke på 56 x 51 cm
To sidestykker på hver 47 x 28 cm
Et forstykke på 52 x 30 cm.
Læg altid et par centimeter til målene, så du er sikker på at have stof nok. På denne stol har vi valgt, at det øverste forstykke skal gå helt om på ryggen på toppen og i siderne for at få den pænest mulige finish.
Trin 2: Klip felterne med de forskellige mål ud af teddybear-stof. Skriv evt., hvad delene er på papirlapper, og hæft dem på de enkelte stofstykker, så du kan huske, hvor de hører til.
Trin 3: Hæft nu stofstykkerne et efter et fast på stolen med knappenåle. Klip undervejs kanterne til, så de passer til stolens form.
Ønsker du at se dette indhold skal du acceptere øvrige cookies.
Trin 4: Læs vejledningen på spraydåsen med kontaktlim. Ryst dåsen godt. Fjern nogle af nålene på det stykke, du vil lime fast, så du kan komme til at spraye lim på den gamle overflade. Spray og placér hurtigt derefter stoffet på området. Gnid stoffet fast.
DIY: Nem og flot magasinholder
Du har et par minutter til at rykke rundt på stoffet, inden det sætter sig helt fast. Sørg for at strække stoffet så stramt som muligt. Klip evt. en slids ved hvert af stolens hjørner, så du nemmere kan trække stoffet stramt omkring dem.
Trin 5: Når alle stofstykkerne er monteret på stolen, skal samlingerne limes med tekstillim. Læs vejledningen til limen. Løft lidt op i stofstykkernes kanter, og kom lim på stolens oprindelige overflade. Pres stoffets kanter fast. Sæt evt. knappenåle i for at holde kanterne på plads, imens limen tørrer. Lad nålene sidde en dags tid, ind til tekstillimen er helt tør.
Trin 6: Vend stolen med bunden i vejret, og hæft stoffet fast underneden med hæfteklammepistolen. Stram undervejs stoffet til. Klip det overskydende stof af.
diy lænestol idéer til boligen boliginspiration stue
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik